
VENDIM   
Nr. 84, datë 11.4.2018

PËR MIRATIMIN E RAPORTIT VJETOR TË ERE-s, “GJENDJA E SEKTORIT TË ENERGJISË DHE VEPRIMTARIA E ERE-s GJATË VITIT 2017”

Në zbatim të nenit 25, të ligjit nr. 43/2015, “Për sektorin e energjisë elektrike” dhe të nenit 21, të ligjit nr. 102/2015, “Për sektorin e gazit natyror”, Bordi i Entit Rregullator të Energjisë, në mbledhjen e tij të datës 11.4.2018, mbasi shqyrtoi raportin vjetor të ERE-s, “Gjendja e sektorit të energjisë dhe veprimtaria e ERE-s gjatë vitit 2017” dhe relacionin e përgatitur nga drejtoritë teknike, 
konstatoi:
- ERE, në zbatim të parashikimeve të nenit 25, të ligjit nr. 43/2015, “Për sektorin e energjisë elektrike”, dhe të nenit 21, të ligjit nr. 102/2015, “Për sektorin e gazit natyror”, paraqet në Kuvend raportin vjetor mbi situatën e sektorit të energjisë elektrike, gazit natyror dhe veprimtaritë e ERE-s për vitin paraardhës, brenda datës 31 mars. 
- ERE, me shkresën nr. 139/1, datë 23.3.2018, iu drejtuar Kuvendit të Shqipërisë me kërkesën për shtyrjen e afatit të dorëzimit të raportit vjetor, për shkak të depozitimit me vonesë të të dhënave nga operatorët e licencuar.
- Me shkresën nr. 330/2 prot., datë 3.4.2018, Kuvendi i Shqipërisë iu përgjigj ERE-s, duke u shprehur për pranimin e shtyrjes së këtij afati deri në datën 15.4.2018.
Për gjithë sa më sipër, Bordi i ERE-s 

VENDOSI:

1. Miratimin e raportit vjetor të ERE-s, “Gjendja e sektorit të energjisë dhe veprimtaria e ERE-s gjatë vitit 2017”, që do t’i paraqitet Kuvendit të Shqipërisë (raporti bashkëlidhur këtij vendimi).
Ky vendim hyn në fuqi menjëherë. 
Ky vendim botohet në Fletoren Zyrtare.
	
KRYETARI
Petrit Ahmeti

